En 1539, quan o rei Henrique VIII decretó a disolución d'as ordens monasticas en o reino d'Anglaterra, o monesterio quedó albandonato mientres 300 anyadas. Lo vendioron a la localidat de Saint Albans ta destinar-lo a ilesia parroquial, pero en no disponer de fundos ta fer-ie o mantenimiento, lo dixoron deteriorar, conservando-se hue nomás l'antiga puerta d'o monesterio (de 1365) y a ilesia monastica, que compró a Corona d'Anglaterra en 1553.